El programa Catalunya Emprèn, creat l'any 2012, és un programa interdepartamental liderat pel Departament d'Empresa i Coneixement que fomenta l'esperit emprenedor, promou la cultura d'empresa i impulsa accions específiques per a la creació, creixement i consolidació de noves empreses, activant les capacitats del país per a la dinamització econòmica i la generació d'ocupació.
En el marc del programa Catalunya Emprèn, el Departament d'Empresa i Coneixement impulsa les següents iniciatives:
Web del programa Catalunya Emprèn
És l'agència de suport a la competitivitat de l'empresa catalana.
Portal temàtic que assisteix i facilita l'accés electrònic de l'emprenedoria i l'empresariat als tràmits i serveis de la Generalitat.
És l'Empresa de Promoció i Localització Industrial de Catalunya
La Xarxa Emprèn és una xarxa d'entitats que presten serveis d'acompanyament i suport a les persones que volen constituir una empresa a Catalunya, durant els tres primers anys de vida del negoci.
Més de 150 entitats i 300 tècnics i tècniques experts donen cobertura a totes les comarques de Catalunya.
Si tens una idea de negoci i vols crear la teva empresa, a la Xarxa Emprèn trobaràs el suport que necessites per posar-la en marxa, només has d'accedir al cercador d'entitats ( Assessora't ) del nostre web, triar l'entitat i sol·licitar assessorament.
Al cercador trobaràs les dades de contacte de cada entitat, una descripció de les seves característiques i dels serveis que presta, les activitats que organitza i l'accés al formulari de petició d'assessorament.
Omple el formulari, i l'entitat es posarà en contacte amb tu per concertar una primera cita o donar-te la informació que necessites.
També pots contactar directament a l'entitat per telèfon o presencialment.
Festival de la disrupció, la ciència i la tecnologia adreçat a joves que vulguin aportar solucions disruptives a reptes de la vida real.
L'iFest vol traslladar als joves la consciència que:
Cercador d'entitats compromeses amb l'emprenedoria a tot el territori de Catalunya.
és un cercador de serveis, programes i activitats que presten tant entitats públiques com privades d'arreu del territori català amb la finalitat d'oferir-los en una única plataforma consultable a totes les persones emprenedores.
És una eina que proporciona la màxima visibilitat i notorietat a les entitats i als seus serveis.
A trobaràs tant serveis per iniciar la teva activitat econòmica com per impulsar-la els primers cinc anys de vida.
L'objectiu és apropar-te aquests serveis perquè tinguis més facilitats a l'hora d'emprendre i perquè coneguis ràpidament, de manera exhaustiva i actualitzada, tots els serveis que tens a la teva disposició arreu de Catalunya.
El programa Primer, de preacceleració, pretén fomentar l'emprenedoria d'alta especialització territorial, estimulant l'emprenedoria d'empreses que volen créixer basant-se en la innovació i la tecnologia amb criteris de distribució territorial.
La Xarxa Primer està formada enguany per 17 preacceleradores de nínxol amb la finalitat de generar solucions disruptives als territoris.
Al web del podràs accedir a les preacceleradores, consultar la disponibilitat de les places i també el contingut de cada iniciativa.
Cada any, Catalunya Emprèn organitza un seminari de diversos dies a Barcelona per celebrar el potencial de l'ecosistema d' startups a través dels seus protagonistes, més de 90 persones seleccionades amb molta cura d'entre les millors acceleradores, universitats, espais de coworking, centres de recerca, esdeveniments, corporates, makers, fab labs, etc. de la ciutat.
Ho confirmen les dades: el 2017 ha estat considerada com el cinquè startup hub més important d'Europa per tercer any consecutiu, segons el rànquing d'EU-Startups.
Altres informes com el Global Cities Investment Monitor 2017 l'han inclòs en el top 10 d'àrees urbanes en captació d'inversió estrangera, i el Global Power City Index la situa entre les 25 primeres ciutats pel que fa a competitivitat global.
Connecta amb l'ecosistema d'empreses emergents!
Visita el web amb la informació i els ponents de la darrera edició.
Un viatge-seminari intensiu per impregnar el personal de les entitats col·laboradores de Catalunya Emprèn del dinamisme i la competitivitat dels ecosistemes emprenedors més innovadors del món.
D'aquestes experiències es deriven coneixements sobre nous models de negoci i sectors emergents, connexions directes amb actors rellevants de l'escena internacional i s'obren línies de col·laboració entre les entitats participants.